Olmaliqda uyda bir o‘zi qamalib qolgan 2017-yilda tug‘ilgan chaqaloq qutqarildi

Toshkent viloyati Olmaliq shahar Favqulodda vaziyatlar bo‘limi navbatchilik qismiga shahardagi xonadonlarning birining eshigi yopilib qolgani haqida murojaat kelib tushgan.

FVV matbuot xizmati xabariga ko‘ra, xonadon egasi uy ichida 2017-yilda tug‘ilgan farzandi qolib ketgani sababli qutqaruvchilardan yordam so‘ragan.

“Qutqaruvchilar tezkorlik bilan yetib kelib, uyning eshigini maxsus asbob-anjomlar yordamida ochdi va uy ichida qolib ketgan bolani onasiga sog‘-salomat topshirdi”, — deyiladi vazirlik axborotida.